open-index/open-wikipedia-markdown huggingface dataset:
Dėdava

**Dėdava** (, iki 1907 m. *Gut Dedawe*, nuo 1938 m. liepos 16 d. *Deimehöh*, 1945–1946 m. , nuo 1946 m. rugsėjo 7 d. ***Izobilnojė***, ) – Mažosios Lietuvos gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Saranskojės kaimo gyvenvietės kaimas Deimos dešiniajame krante.

## Istorija

Sembos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas. 1947–2008 m. Saranskojės apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Jonas Butrimas

**Jonas Butrimas** (m. 1428 m.) – LDK didikas.

## Biografija

Pirmąkart šaltiniuose aptinkamas XIV a. pab. garantijoje už Bratošą Kojlutovičių.

Jo tėvas galbūt buvo Vytauto Didžiojo motinos sūnėnas Butrimas, Jogailos įsakymu nužudytas 1382 m. Duomenų apie jo žmoną (antrą?) suteikia 1418 m. rugpjūčio 31 d. jam skirta popiežiaus bulė, kurioje teigiama, kad jis buvo vedęs rusėnę. Šiai atsisakius pereiti į katalikybę, Jonas Butrimas prašė popiežiaus leidimo išsiskirti. Sūnus – Jurgis.

Giminystės ryšiai siejo su Mantautais (tas pats Kirvio herbas). Dokumentuose rašėsi „iš Žirmūnų“ (Lydos pavietas). Galimi ryšiai ir su Žemaitija.

## Valstybės tarnyba

1412–1420 m. – valdovo maršalka. 1422/1423 m. – Smolensko vietininkas.

1410 m. vyko pasiuntiniu pas Čekijos karalių Vaclovą IV į Prahą; 1416 m. – pas Ordino magistrą.

1414 m. buvo patekęs į Ordino nelaisvę.

## Šaltiniai
* Rimvydas Petrauskas „Lietuvos Diduomenė XIV a. Pabaigoje – XV a.“ 220 psl.

|-
2011 m. Korėjos Grand Prix

**2011 m. Korėjos Grand Prix** – 16-os 2011 m. Formulės 1 sezono lenktynės. Jos vyko spalio 14-16 dienomis Korėjos trasoje. Tai buvo antros Formulės 1 lenktynės šioje trasoje.

Sezono nugalėtojo titulas buvo laimėtas Japonijoje, o šiose lenktynėse dar keturi lenktynininkai kovoja dėl antros vietos – Jenson Button, Fernando Alonso, Mark Webber ir Lewis Hamilton.

Šiose lenktynėse antrą kartą iš eilės čempionais tapo Red Bull Racing ekipa. Abiem ekipos lenktynininkams finišavus ant podiumo, persvara prieš McLaren ekipą išaugo iki 140 taškų (maksimaliai galimi taškai kitose lenktynėse sudaro 129 taškus).

Po šių lenktynių organizatoriai suabejoju tolimesniu bendradarbiavimu su Formule 1 dėl didelių kaštų. Lenktynių organizatoriai teigė siekiantys naujų derybų dėl anksčiau jų pirmtakų sudarytos sutarties ir palankesnių sąlygų. Nepavykus pasiekti šio tikslo, lenktynių gali būti atsisakyta. Vėliau komercinių teisių valdytojas Bernie Ecclestoneas pripažino irgi manantis, kad lenktynių Korėjoje ateitis yra miglota.

## Kvalifikacija

## Lenktynės

## Čempionato įskaitos

;Lenktynininkų įskaita

;Komandų įskaita

* Pateiktos tik penkios geriausios vietos

## Šaltiniai
2011 m. Indijos Grand Prix

**2011 m. Indijos Grand Prix** buvo 17-os 2011 m. Formulės 1 sezono lenktynės. Jos vyko naujoje Tarptautinėje Budos trasoje Indijoje spalio 28-30 dienomis.

Tai buvo pirmosios Formulės 1 lenktynės Indijos subkontinente. Trasą suprojektavo vokietis Hermann Tilke.

Kaip ir Italijoje, šiose lenktynėse buvo naudojamos dvi atskiros DRS zonos.

## Vizų išdavimo problemos
2011 m. rugsėjo mėnesį kai kuriems Formulės 1 pasaulio atstovams kilo problemų dėl Indijos vizos gavimo. Mercedes GP lenktynininkas Nico Rosbergas negavo vizos dėl informacijos trūkumo. Taip pat didelių problemų dėl vizų turėjo pusė HRT F1 komandos personalo. Iškilus panašioms problemoms vienam FIA pareigūnui Matteo Bonciani, jis teigė, kad „jei šalies vyriausybė užtrunka daugiau nei tris savaites vizos dokumentų priėmimui, daugiau nei 90 % Formulės 1 sirgalių, tarp jų ir aš, lenktynėse nepasirodys“. 10 dienų prieš lenktynes Team Lotus lenktynininkas Heikki Kovalainen savo Twitter sraute prasitarė, kad vis dar neturi reikiamų dokumentų vykti į šalį ir nesuprantąs, kodėl viskas taip sudėtinga.

## Kvalifikacija

**Pastabos:**
:# - Lewis Hamilton ir Sergio Pérez gavo po trijų starto vietų baudas už geltonų vėliavų ignoravimą treniruočių metu.
:# - Vitaly Petrov buvo skirta penkių starto vietų bauda už avarijos sukėlimą su M. Schumacher 2011 m. Korėjos Grand Prix. Petrov irJaime Alguersuari kvalifikacijoje parodė identišką laiką, tačiau rusas tai padarė trimis minutėmis vėliau už ispaną, dėl to buvo kvalifikuotas žemiau.
:# - Daniel Ricciardo gavo penkių starto vietų baudą už pavarų dėžės kitimą.
:# - Narain Karthikeyan gavo penkių starto vietų baudą už trukdymą kvalifikacijos metu M. Schumacher.
:# - Timo Glock nesugebėjo parodyti geresnio laiko už 107 % ribą, tačiau teisėjai nutarė jam leisti startuoti lenktynėse iš paskutinės vietos.

## Lenktynės

## Čempionato įskaitos

;Lenktynininkų įskaita

;Komandų įskaita

* Pateiktos tik penkios geriausios vietos

## Šaltiniai
Jokūbas Jonaitis Nemiraitis

**Jokūbas Jonaitis Nemiraitis** (m. apie 1494 m.) – LDK didikas.

## Biografija

Pirmąkart paminėtas 1471 m. birželio 10 d. dėdės Mikalojaus Nemiračio donacijoje Iškaldės bažnyčiai. Kaip jau miręs paminėtas 1494 m. liepos 19 d.

Tėvas – Jonas Nemiraitis. Žmona – Svetochna, kuri gyveno dar 1500 m.; jos pirmasis vyras buvo Andrius Daugirdaitis. Sūnūs – Vaclovas Nemira, Mikalojus Butrimas, Andrius, Jurgis. Duktė – Jadvyga.

## Valstybės tarnyba

1482–1484 m. – Brastos seniūnas. 1483 m. – valdovo maršalka. Aleksandro valdymo pradžioje buvo Briansko seniūnas.

1472 m. vyko pasiuntiniu pas Ordino magistrą.

## Šaltiniai
* Rimvydas Petrauskas „Lietuvos Diduomenė XIV a. Pabaigoje – XV a.“ 279 psl.

|-
Horodokas (Lvovas)

**Horodokas** – miestas vakarų Ukrainoje, 28 km į vakarus nuo Lvovo, prie Vereščicos upės. Šalia Europos greitkelio  (E40). 

Šv. Kryžiaus Išaukštinimo katalikiška bažnyčia; Kristaus Atsimainymo (XV a.), Šv. Mikalojaus Stebukladario (1510 m.) ir  Šv. Jono Krikštytojo Gimimo stačiatikių cerkvės; Apreiškimo Švč. Dievo Motinai graikų katalikų bažnyčia. XVI a. statytas malūnas ir XX a. pirmos pusės miesto rotušė. Antras pagal dydį Lvovo srities miestas, vystoma vaisių ir daržovių perdirbimo pramonė.

## Istorija
Įkurtas Kijevo Rusios laikais, minimas nuo 1213 m. XIII–XIV a. buvo Galičo-Voluinės kunigaikštystės politinis ir ekonominis centras (išliko XII—XIII a. naudotas piliakalnis). Vėliau įėjo į Lenkijos karalystę. 1444 m. pirmąkart paminėti gyventojai žydai. Gyvenvietė buvo įsikūrusi prie svarbaus prekybos druska kelio, todėl buvo vadinama *Druskos Horodoku*. 1655 m. prie miestelio įvyko Horodoko mūšis: rusų kariuomenė sumušė Stanislovo Potockio lenkų–lietuvių armiją.
 
Po ATR padalijimų, nuo 1772 m. Horodokas įėjo į Austrijos sudėtį. Po Pirmojo pasaulinio karo priklausė Lenkijai. Antrojo pasaulinio karo metu miestas buvo užimtas Raudonosios armijos ir Vermachto. 1944–1991 m. buvo Ukrainos TSR Lvovo srities rajono centru, o nuo 1991 m. tapo nepriklausomos Ukrainos miestu.
   
## [[Jogaila|Jogailos]] kultas
Lietuvos didysis kunigaikštis ir Lenkijos karalius Jogaila miestui suteikė Magdeburgo teisę, 1419 m. įkūrė parapijinę bažnyčią. Keliaudamas iš Naujojo Korčino į rytines valstybės žemes jis naktį  sustojo pasiklausyti giedančių lakštingalų, persišaldė ir 1434 m. birželio 1 d. Horodoke mirė. Kūnas buvo pervežtas į Krokuvą, o širdis palaidota vietos pranciškonų vienuolyno bažnyčioje. 1903 m. šiam valdovui buvo pastatytas paminklas (nugriautas Antrojo pasaulinio karo metu), o 1906 m. miestas buvo pervadintas į *Jogailos Horodoką* (pavadinimas išsilaikė iki XX a. vidurio).

## Išnašos

## Šaltiniai
* Gródek 1.) // Słownik geograficzny Królestwa Polskiego. T. II: Derenek – Gżack. Warszawa, 1881 S. 819–820
* Гродек // Еврейская энциклопедия Брокгауза и Ефрона. – СПб., 1908–1913
* Городок // Енциклопедія сучасної України : у 30 т. / ред. кол. І. М. Дзюба (та ін.); НАН України, НТШ, Координаційне бюро енциклопедії сучасної України НАН України. – К., 2003–2016  ISBN 944-02-3354-X
Horodokas

**Gorodokas** (arba ***Haradokas, Horodokas, Grudekas***) gali reikšti gyvenvietes:

## Baltarusija
* Bresto srityje:
** Kažan Haradokas agromiestelis Lunineco rajone,
** Davyd Haradokas, miestas Stolino rajone;
* Minsko srityje:
** Haradokas, agromiestelis Maladečinos rajone,
** Astrašycki Haradokas, agromiestelis Minsko rajone,
** Harodzkos, agromiestelis Valažino rajone;
* Haradokas, kaimas Mogiliavo srities Glusko rajone;
* Haradokas, miestas Vitebsko srityje, rajono centras.

## Ukraina
* Horodokas, miestas Chmelnyckio srityje;
* Horodokas, miestas Lvovo srityje.
Jonas Nasutaitis

**Jonas Nasutaitis** (m. 1484 m.) – LDK didikas.

## Biografija

Mirė greičiausiai 1484 m., kadangi yra žinoma, kad tai nutko Gardine, o 1485 m. ten jau buvo kitas seniūnas.

Tėvas – Nasuta. Nežinomo vardo žmona – kilusi iš Mazovijos bajorų (ibid.). Vienintelė duktė – Ona (ištekėjo už Jono Zaberežinskio) (ibid.).

Tėvoninės valdos – Plenkėje.

## Valstybės tarnyba

1475 m. Brastos seniūnas. 1484 m. – Gardino seniūnas. 1484 – valdovo maršalka.

1477 m. fundavo bažnyčią Mendzirėčėje (Brastos pavietas).

|-

## Šaltiniai

Rimvydas Petrauskas "Lietuvos Diduomenė XIV a. Pabaigoje – XV a. " 275 psl.
Atradėjų paminklas

**Atradėjų paminklas** () – paminklas Portugalijoje, Lisabonoje, Težo estuarijos šiaurinėje pakrantėje, Beleno rajone. Jis įamžina portugalus, atlikusius žymiausius geografinius atradimus. Paminklo autoriai – architektas Kotinelis Telmas ir skulptorius Leopoldas de Almeida.

Paminklas pastatytas 1960 m., nors jo maketas buvo padarytas dar 1940 m. (pasaulinei mugei). Paminklo aukštis yra 52 m, pamatų plotis − 20 m. Paminklas panašus į karavelę (mažą laivą trumpomis burėmis). Dviejuose jo šonuose yra pavaizduotos 33 figūros: jūrininkai, keliautojai, atradimų laikotarpio valdytojai, istorikai, menininkai, misionieriai. Paminklo viduje yra liftas, kuriuo galima pakilti į viršų ir apžvelgti panoramą.

## Pavaizduoti amnenys
Karavelės priekyje stovi Henrikas Jūrininkas, rėmęs portugalų keliautojus. Iš šonų pavaizduoti šie asmenys:

;Rytinis profilis

* Afonsas V
* Vaskas da Gama
* Afonsas Gonsalvešas Baldaja
* Pedras A. Kabralas
* Fernandas Magelanas
* Nikolau Koeljas
* Gašparas Korte Realas
* Martinas Afonsas da Soza
* Žuaunas de Barošas
* Eštevaunas da Gama
* Bartolomėjus Diašas
* Diogas Kaunas
* Antonijus de Abreu
* Afonsas de Albukerkė
* Šv. Pranciškus Ksaveras
* Kristovaunas da Gama

;Vakarinis profilis

* Pedras (Koimbros hercogas)
* Filipa Lankasterietė
* Fernaunas Mendešas Pintas
* brolis Gonsalas de Karvaljas
* brolis Henrikė de Koimbra
* Luišas de Kamoinšas
* Nunas Gonsalvešas
* Gomešas Eanešas de Zurara
* Peras da Koviljanas
* Žakomas Maljorkietis
* Pedras Eskobaras
* Pedras Nunešas
* Peras de Alenkeras
* Žilas Eanešas
* Žuaunas Gonsalvešas Zarkas
* Fernandas Šventasis Princas

## Šaltiniai

## Nuorodos

* Paminklas atradėjams  (portugalų k.)
Taktuva

**Taktuva** (, nuo 1939 m. *Jäger-Taktau*, 1945–1946 m. , nuo 1946 m. rugsėjo 7 d. ***Turgenevas***, ) – gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Turgenevo kaimo gyvenvietės teritorija.

## Istorija

Sembos žemės kaimo pavadinimas *Taktavō* prūsiškos kilmės. 1460 m. minima gyvenvietė *Tackt*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities dvaras. 1910 m. buvo 138 gyventojai. 1947–2008 m. Tiulenino apylinkės teritorija, prijungta prie Turgenevo.

|}

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
* Legyčiai. Paveldas. vok.
Kobiajus

**Kobiajus** (, ) – gyvenvietė Rusijoje, Jakutijoje, Kobiajaus uluse. Įsikūręs prie Malyydo ežero, 61 km į pietvakarius nuo uluso centro Sangaro.

Veikia žemės ūkio bendrovė (mėsinė-pieninė gyvulininkystė, arklininkystė, kailinių žvėrelių auginimas). Yra kultūros namai, teatras, vidurinė ir muzikos mokyklos, krašto muziejus, medicinos punktas. Yra 630 m ilgio aerodromas. Su Sangaru žiemą susisiekiama žiemos keliais, šiltuoju metu laiku – oro transportu.

## Šaltiniai
Tiesa (reikšmės)

**Tiesa** gali reikšti:
* Darbininkų tiesa.
* Kareivių tiesa – komunistinės orientacijos laikraštis, leistas nelegaliai 1920–1936 m. Kaune.
* Karių tiesa – Lietuvos kariuomenės politinės vadovybės laikraštis, leistas 1940 m. Kaune.
* Kauno diena (Kauno tiesa) – Lietuvos dienraštis, leidžiamas Kaune nuo 1945 m. lapkričio 1 d.
* Komjaunimo tiesa – LLKJS CK dienraštis, pakeitęs „Komjaunuolį“, leistas 1940–1941 m. ir 1944–1990 m.
* Lietuvos rytas – Lietuvos dienraštis, šiuo pavadinimu leidžiamas nuo 1990 m. sausio 1 d. Įkurtas vietoje iki tol ėjusio laikraščio „Komjaunimo tiesa“.
* Mūsų tiesa – JAV lietuvių socialistų sąjungos dvisavaitis laikraštis, leistas 1919 m. vasario 14-vasario 24 d. Filadelfijoje ir Niujorke.
* Nepatogi tiesa – 2006 m. JAV dokumentinis filmas apie visuotinį atšilimą.
* Rusų Tiesa – apie 1280 m. sudarytas Rusios teisynas.
* Salijų tiesa, Salijų kodeksas, Salijų įstatymai, Salijų teisė – teisynas, kuris Merovingų karaliaus Chlodvigo I pavedimu buvo sukurtas (507–511 m.).
* Tiesa – 1960 m. Prancūzijos ir Italijos meninis filmas.
* Tiesa – Argentinos lietuvių religijos, mokslo, literatūros ir visuomenės mėnesinis katalikų žurnalas, leistas 1934–1936 m. Buenos Airėse.
* Tiesa – JAV lietuvių laikraštis, leistas 1926–1934 m. Filadelfijoje.
* Tiesa – visuomeninis-politinis dienraštis, daugiausia leistas Lietuvoje, laikotarpiu nuo 1917 m. iki 1994 m.
* Tiesa – JAV lietuvių darbininkų savišalpos draugijos laikraštis, leistas 1930–1993 m.
* Tiesa – Urugvajaus lietuvių katalikų laikraštis, leistas 1939 m. Montevidėjuje.
* Tiesa – įvairių filosofų skirtingai apibrėžiama klaidos ar/ir melo priešingybė.
* Žemaitijos tiesa – nelegalus hektografuotas laikraštis, ėjęs 1934–1940 m. Mažeikių ir Skuodo apskrityse.
Lensko ulusas

**Lensko ulusas** (, ) – ulusas pietvakarių Jakutijoje. Administracinis centras – Lenskas.

## Geografija

Didžioji dalis teritorijos į Lenos plynaukštėje. Svarbiausios upės – Lena, Vitimas, Niuja, Peledujis.

## Gyventojai

Tautinė sudėtis (2002 m.):
* rusai – 78 %
* jakutai – 10 %
* ukrainiečiai – 4 %
* kiti – 8 %

## Gyvenvietės

Pagrindinės uluso gyvenvietės:
* Lenskas
* Peledujis
* Vitimas
* Niuja
* Jaroslavskis
* Tolonas
* Orto Nachara

## Nuorodos
* Uluso žemėlapis
Titnagas (reikšmės)

**Titnagas** gali reikšti:
* Titnagas – kieta, nuosėdinė, kriptokristalinė silikatinė uoliena.
* Titnagas – spaustuvė Šiauliuose, Vasario 16-osios g. 52.
* Titnagas – mėnesinis iliustruotas humoro ir satyros žurnalas, ėjęs 1989–1993 m. Šiauliuose.
Tėviškėlė

**Tėviškėlė** gali reikšti:
* Tėviškėlė – Ukmergės rajono Taujėnų parapijos pastoracinės tarybos periodinis leidinys, einantis nuo 1992 m. Taujėnuose.
* Tėviškėlė – vaikų mėnesinis žurnalas, ėjęs 1951 m. lapkričio 1 d. – 1956 m. gruodžio mėn. Čikagoje (JAV).
Peledujus

**Peledujus** () – upė Rusijoje, pietvakarių Jakutijoje, Lensko uluse; Lenos kairysis intakas. Prasideda Lenos plynaukštėje, kuria ir teka rytų, šiaurės rytų kryptimi. Įteka į Leną ties Peledujaus gyvenviete.

Didžiausi intakai: Gadala (kairysis), Mulisma (dešinysis). Upė būna užšalusi nuo spalio iki gegužės, potvynis tęsiasi gegužę ir birželį.

2006 m. upės baseine trūko naftotiekis, 103 km ruože Peledujaus upė pasidengė nafta.
Trimitas (reikšmės)

**Trimitas** gali reikšti:

* Trimitas – aukščiausio registro varinis pučiamasis muzikos instrumentas
* Trimitas (orkestras) – Lietuvos valstybinis pučiamųjų instrumentų orkestras
* Trimitas (žurnalas) – Tėvynės gynėjų laikraštis, savaitinis šaulių žurnalas, ėjęs 1920–1940 m. ir nuo 1990 m. Kaune
* Ausies trimitas (tuba auditiva) arba Eustachijaus vamzdis, jungia būgninę ertmę su nosiarykle
* Žemaičių trimitas – lietuvių pogrindinis leidinys, leistas 1943–1944 m. Mažeikiuose
Peledujus (gyvenvietė)

**Peledujus** () – miesto tipo gyvenvietė Rusijoje, pietvakarių Jakutijoje, Lensko uluse, prie Peledujaus ir Lenos upių santakos. Svarbus valgomosios druskos gavybos centras. Taip pat veikia medienos apdirbimo įmonė. Yra prieplauka ir jūros laivų remonto dirbtuvės.

## Istorija

Miesto tipo gyvenvietės statusą gavo 1938 m.

## Šaltiniai
Tėviškė (reikšmės)

**Tėviškė** gali reikšti:
* Tėviškė – gimtoji vieta, gimtieji namai, gimtinė.
* Tėviškė – savaitraštis, nuo 1941 m. birželio 6 d. iki 1944 m. liepos mėn. ėjęs Šiauliuose.
* Tėviškė – Panevėžio rajono Ramygalos kolūkio dvimėnesis laikraštis, leistas 1988–1991 m. Ramygaloje.
* Tėviškės žiburiai – Kanados lietuvių tautinės krypties savaitraštis, einantis nuo 1949 m. Toronte, Misisaugoje.
* Tėviškės aidai – Australijos lietuvių katalikiškas savaitraštis, einantis nuo 1956 m. Melburne.
* Birutės tėviškė – Palangos valstybinės progimnazijos literatų leidinys, leistas 1937–1940 m. Palangoje.
* Tėviškės gamta – mėnesinis laikraštis, einantis nuo 1989 m. gegužės 3 d. Vilniuje.
* Tėviškės garsas – lietuvių savaitraštis, leistas 1945–1948 m. Švainfurte, Vokietijoje.
* Naujos tėviškės žinios – Kauno apskrities ir Kauno rajono laikraštis, einantis nuo 1950 m. gruodžio 30 d. Kaune.
* Vaiko tėviškės namai – paramos fondas. Būstinė – Kaune.
Liudvikas II

**Liudvikas II** (1506 m. liepos 1 d. – 1526 m. rugpjūčio 29 d. prie Mohácso) – Vengrijos ir Čekijos karalius (1516–1526).

## Biografija

Paskutinis Jogailaičių dinastijos šių šalių valdovas. Vladislovo II Jogailaičio sūnus. Kazimiero Jogailaičio vaikaitis. 

## Valdymas

Dar esant gyvam tėvui (*vivente rege* principas) 1508 m. vainikuotas Vengrijos, 1509 m. – ir Čekijos karaliumi. Tėvui mirus 1516 m. paveldėjo abi karalystes, formaliai jį globojo Šv. Romos imperatorius Maksimilianas I bei Lietuvos valdovas, jo dėdė Žygimantas Senasis, faktiškai valdė didikai. 1521 m. paskelbtas pilnamečiu ir bandė valdyti pats. Vykdydamas 1515 m. Vienos susitarimo sąlygas 1522 m. vedė Austrijos kunigaikščio Ferdinando I Habsburgo seserį Mariją (Ferdinandas I Habsburgas dar 1521 m. buvo vedęs Liudviko seserį Oną). Santuoka buvo laiminga. 1521 m. Liudvikui gimė nesantuokinis sūnus Jonas. 1526 m. su perpus mažesne kariuomene Mohače (prie Dunojaus) pastojo kelią į Vengriją įsiveržusiems turkams osmanams, kurių valdovas buvo Suleimanas Didysis. Pralaimėjęs Mohačo mūšyje, traukėsi. Teigiama, kad buvo numestas žirgo ir nuskendo upėje. Po Liudviko mirties Kroatijos ir Čekijos sostus perėmė Šventosios Romos imperijos imperatorius Ferdinandas I Habsburgas, o Vengrijos karūna karūnuotas Liudviko pusseserės Izabelės Jogailaitės vyras Jonas Zapojajis. Po šio mirties Vengrijos sostas atiteko jo vienturčiui sūnui Jonui Zigmantui.

## Nuorodos

## Šaltiniai

## Galerija
Tėvynė (reikšmės)

**Tėvynė** gali reikšti:
* Tėvynė – gimtoji vieta, gimtinė, tėviškė.
* Tėvynė – gimtasis kraštas.
* Spaudoje:
** Tėvynė – Panevėžio rajono laikraštis, einantis nuo 1962 m. balandžio 27 d. Panevėžyje.
** Tėvynė – JAV lietuvių leidinys, einantis nuo 1896 m. sausio 1 d. Seniausias pasaulyje lietuvių laikraštis.
** Tėvynė – Argentinos lietuvių laikraštis, leistas 1949–1961 m. Buenos Airėse.
** Tėvynės sargas – katalikiškas mėnesinis leidinys, 1896–1904 m. spausdintas Tilžėje (Rytų Prūsija).
** Tėvynės sargas – Lietuvių krikščionių demokratų savaitraštis, leistas 1917–1918 m. Vilniuje, 1920–1926 m. Kaune.
** Tėvynės sargas – kultūros, visuomenės, politikos katalikiškos krypties žurnalas, ėjęs 1950–1991 m. JAV.
** Tėvynės sargas – kultūros, visuomenės, politikos ir socialinių mokslų žurnalas, leistas nuo 1992 m. Vilniuje.
** Tėvynė šaukia – Raudonosios armijos 16-osios lietuviškosios divizijos laikraštis, ėjęs 1942 m. balandžio 5 d. – 1956 m. gegužės 20 d.
** Dievas ir Tėvynė – Lietuvos pogrindžio žurnalas, nelegaliai leistas 1976–1981 m.
** Tarybinė tėvynė – Ramygalos rajono laikraštis, ėjęs nuo 1951 m. vasario 14 d. iki 1962 m. balandžio 25 d. Ramygaloje.
** Tarybinė tėvynė – Šalčininkų rajono laikraštis, leistas nuo 1958 m. gegužės 15 d. iki 1962 m. balandžio 27 d. Šalčininkuose.
** Tėvynės varpai − laikraščio „Varpas“ skyrius.
** Tėvynės balsas – laikraštis užsienio lietuviams, ėjęs 1947–1953 m. ir 1957–1967 m. Vilniuje.
** Tėvynės balsas – JAV lietuvių dukart-savaitinis laikraštis, ėjęs 1921–1924 m. Vilkes Bare.
** Tėvynės balsas – savaitinis laikraštis, leistas 1920–1926 m. Filadelfijoje.
** Tėvynės balsas – mėnesinis laikraštis paskirtas Lietuvos ūkininkams, leistas 1907 m. Tilžėje.
** Meilė dievo, artimo ir tėvynės – JAV lietuvių visuomenės katalikiškas mėnesinis laikraštis, leistas 1920–1925 m. Čikagoje.
* Tėvynės liaudies partija – Lietuvos politinė partija.
* Tėvynės sąjunga gali reikšti dvi organizacijas:
** Tėvynės sąjunga – Lietuvos krikščionys demokratai (konservatoriai, politiniai kaliniai ir tremtiniai, tautininkai), 2004–2008 m. vadinosi Tėvynės Sąjunga (konservatoriai, politiniai kaliniai ir tremtiniai, krikščioniškieji demokratai), iki 2004 m. – Tėvynės Sąjunga (Lietuvos konservatoriai) – Lietuvos politinė partija.
** Tėvynės sąjunga, visuomeninė organizacija, įsteigta 1939 m. spalio mėn.
Stokholmo ekonomikos aukštoji mokykla Rygoje

**Stokholmo ekonomikos aukštoji mokykla Rygoje** (, *SSE Ryga*) – privati aukštoji mokykla Latvijoje, Įkurta 1994 m. Kasmet Mokyklą baigia apie 100 studentų (iš Baltijos šalių ir kt.). Dažnai jie tampa svarbias pareigas einančiais ekonomistais, finansininkais, vadybininkais bei kitų sričių profesionalais Lietuvoje, Latvijoje, Estijoje ir už jų ribų.

Mokykla užima 13 vietą tarp 60 geriausių Europos verslo mokyklų (Pagal 2007 metų „Financial Times“ aukštųjų mokyklų reitingų duomenis). Kasmet mokykla priima apie 115 studentų: 65 % latvių, 25 % lietuvių, 10 % estų.

60% dėstytojų atvyksta iš Švedijos, Danijos, JAV, Didžiosios Britanijos, Suomijos, Kanados bei kitų šalių. Studijų trukmė: 3 metai. Studijų kalba – anglų.

## Biblioteka
Mokyklos bibliotekos kolekcijoje yra daugiau nei 25 000 knygų, apimančių pagrindines verslo ir ekonomikos disciplinas. Biblioteka yra atvira visuomenei.

Renginiai: „Investment Game“, „Peak Time“, karjeros dienos „Days of Opportunities“.

## Šaltiniai

## Nuorodos
* Stockholm School of Economics
* Stockholm School of Economics in Riga 
* Lietuviai Stokholmo ekonomikos aukštojoje mokykloje (video)
Megino-Kangalaso ulusas

**Megino-Kangalaso ulusas** (, ) – ulusas vidurio Jakutijoje. Administracinis centras – Žemutinis Bestjachas.

## Geografija

Uluso teritorija yra Vidurio Jakutijos žemumoje. Vakariniu pakraščiu teka Lena. Gausu ežerų (Abalachas, Tiungiuliu, Balyktachas ir kt.). Vidutinė sausio mėnesio temperatūra -41–42 °C, liepos mėnesio +17–18 °C. Vidutinis metinis kritulių kiekis 200–255 mm.
 

## Gyventojai

Tautinė sudėtis (2002 m.):
* jakutai – 91 %
* rusai – 6,4 %
* ukrainiečiai – 0,4 %
* evenai – 0,3 %
* kiti – 1,5 %

## Gyvenvietės

Pagrindinės uluso gyvenvietės:
* Žemutinis Bestjachas
* Maija
* Tiungiuliu
* Pavlovskas
* Techtiuras
* Chorobutas
* Balyktachas
* Chaptagajus

## Nuorodos
* Uluso žemėlapis
Ugniagesis

**Ugniagesis** gali reikšti:
* Ugniagesis – mėnesinis ugniagesių žurnalas, ėjęs 1923–1940 m. ir 1942–1943 m. Kaune.
* Ugniagesys – Lietuvos priešgaisrinės apsaugos departamento ir Lietuvos gaisrininkų draugijos laikraštis, leidžiamas nuo 1989 m. spalio mėn. Vilniuje.
Liudvikas I (Bavarija)

**Liudvikas I ** (1786 m. rugpjūčio 25 d. Štrasburge – 1868 m. vasario 25 d. Nicoje) – Bavarijos karalius.

## Biografija

Karaliaus Maksimiliano sūnus.

## Valdymas

Į sostą įžengė po savo tėvo mirties 1825 m. Iš pradžių laikėsi konstitucijos, buvo palankus reformoms, taupus. Po 1830 m. liepos revoliucijos, o ypač po Hambacho šventės 1832 m. vis labiau linko prie absoliutizmo. Netrukus Liudviko politika prarado visuomenės simpatijas. Tuometinėms liberalioms nuotaikoms prieštaravusi Liudviko politika bei užsispyrimas baigėsi žlugimu; tai atsitiko po 1848 m. Paryžiaus vasario revoliucijos. Dėl santykių su garsiąja šokėja Lola Montez kilęs skandalas opozicijai davė pretekstą reikalauti, kad karalius atsisakytų sosto savo sūnaus Maksimiliano II Juozapo naudai. Būdamas regentas savo sostinę bei rezidencijos vietą Miuncheną pavertė pietų Vokietijos meno bei kultūros centru: daug statė (L. fon Klencė), be to, iš Landshuto čia perkėlė universitetą.

## Šeima
1810 m. jis vedė Terezą Saksonę () (1792–1854). 

Nuo tos santuokos gimė 9 vaikai:

* Maksimilianas II (1811–1864), Bavarijos karalius
* Matilda Karolina Bavarė (1813–1862),  1833 metais ištekėjo už Liudviko III Heseno
* Otonas I (1815–1867), Graikijos karalius
* Šarlotė (1816–1817)
* Luitpoldas (1821–1912), Bavarijos regentas prie Maksimiliano II sūnų.
* Aldegunda (1823–1914), 1842 metais ištekėjo už Francisko d'Este
* Childegarda Bavarė (1825–1864), 1844 metais ištekėjo už Albrechto, Tešeno hercogo
* ALeksandra Bavarė (1826–1875)
* Adalbertas Bavaras (1828–1875)

## Galerija

Angelika Kauffmann - Ludwig I. von Bayern.JPG|Princas Liudvikas I
Theresesahibubayern.JPG|Liudviko I žmona Tereza Saksonė 


## Šaltiniai
Lablaukiai

**Lablaukiai** (, iki 1907 m. *Gut Lablacken*) – buvusi gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Turgenevo kaimo gyvenvietės teritorija.

## Istorija

1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Labguvos apskrities kaimas, dvaras, kurio teritorijoje buvo kaimai Anenhofas, Kampkai, Marienhofas, Šteinau, Taktava. 1947–2008 m. Slavianskojės apylinkės teritorija.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Užuovėja (reikšmės)

**Užuovėja** gali reikšti:
* Užuovėja – vieta, kur vėjas nepučia.
* Užuovėja (perkeltine prasme) – paguoda, pagalba, globa.
* Užuovėja – kaimas Radviliškio rajono savivaldybėje, 1 km nuo Šeduvos.
* Užuovėja – Australijos lietuvių mėnesinis žurnalas, leistas 1948–1950 m. Sidnėjuje.
Kitvė

**Kitvė** () arba **Kitvė-Nkana** – miestas šiaurės Zambijoje, greta Kongo Demokratinės Respublikos sienos, Vario Juostos provincijoje. Tai trečias pagal gyventojų skaičių (po Lusakos ir Ndolos) Zambijos miestas bei vienas svarbiausių šalies pramoninių centrų.

Geležinkeliai į Bengelą, Livingstoną, plentai į Kabvę, Lubumbašį, veikia oro uostas. Vystoma spalvotosios metalurgijos (vario, kobalto lydymas), automobilių surinkimo, siuvimo, chemijos (plastikų), maisto pramonė. Greta Kitvės kasama vario rūda. Veikia 1979 m. įkurtas Koperbelto universitetas, 1970 m. įkurtas Zambijos technologijos institutas, taip pat miškų, plaučių ligų mokslinių tyrimų institutai.

## Istorija

Kitvė įkurta 1936 m., nutiesus geležinkelį. Pradžioje tai buvo nepramoninis miestas, bet 1961 m. sujungtas su pramoniniu priemiesčiu Nkana. Miesto teisės suteiktos 1961 m.

## Sportas
* Nkana FC – futbolo klubas. Superlygos dalyviai, daugkartiniai šalies čempionai.
:: Namų rungtynes žaidžia Nkanos stadione (), talpinančiame 10 tūkst. žiūrovų.
* Power Dynamos FC – futbolo klubas. Superlygos dalyviai, daugkartiniai šalies čempionai.
::  Namų rungtynes žaidžia Arthur Davies vardo stadione (), talpinančiame 15 500 tūkst. žiūrovų.

## Žymūs žmonės
* Elie Susman (1880–1957 m.) – Pietų Afrikos kolonijinių šalių verslo magnatas.

## Šaltiniai
Kvača

**Kvača** gali reikšti:

* Malavio kvača – Malavio valiuta;
* Zambijos kvača – Zambijos valiuta.
Kabvė

**Kabvė** () – miestas centrinėje Zambijoje, 130 km į šiaurę nuo Lusakos; Centrinės provincijos centras. Iš miesto geležinkeliai ir plentai veda į Lusaką, Kasamą, Ndolą.

Kabvė yra svarbus pramoninis centras, seniausias šalyje kalnakasybos centras (nuo 1906 m.). Kasamos cinko, švino, kadmio rūdos. Taip pat statybinių medžiagų, chemijos, tekstilės, maisto pramonė. Apylinkėse auginami kukurūzai ir tabakas, vyksta prekyba žemės ūkio produkcija.

## Istorija

1921 m. Kabvės rūdynuose rasta Rodezijos žmogaus (*Homo rhodesiensis*) kaukolė bei akmeniniai įrankiai. Miestas kolonijiniais laikais vadintas ***Broken Hilu*** () pagal tokio pat vardo kasyklą Australijoje. 1965 m. pervadintas į Kabvę.

## Sportas
* Kabwe Warriors FC – futbolo klubas. Superlygos dalyviai, buvę šalies čempionais.
* Prison Leopards FC – futbolo klubas. Superlygos dalyviai.
* Namų rungtynes žaidžia Godfrey 'Ucar' Chitalu 107 stadione (), talpinančiame 10 000 tūkst. žiūrovų.
:: Stadionas pavadintas legendinio Zambijos futbolininko Godfrey Chitalu (1947–1993 m.) garbei.

## Šaltiniai
Iberai

**Iberai** – žmonės, minimi graikų ir romėnų šaltiniuose, gyvenę Iberų pusiasalio rytiniuose ir pietiniuose krantuose bent nuo VI a. pr. m. e. Tai airenosai, andosinai, ausetanai, bastetanai, bastulai, bergistanai, kastelanai, cesetanai, ceretanai, kontestanai, edetanai, elisicesai, jacetanai, ilerkavonai, ilergetai, indigetai, lacetanai, lajetanai, oretanai, sedetanai, sordonai, svesetanai ir turdetanai (yra abejonių ar visos gentys susijusios lingvistiniu požiūriu). Graikų ir romėnų šaltiniai nurodo skirtingas genčių buvimo vietas ir skirtingus genčių sąrašus.

Senovėje iberai turėjo du apibrėžimus: visi Iberijos pusiasalio gyventojai ir vietiniai rytinės pusiasalio dalies gyventojai, kurie nuo VI a. pr. m. e. patyrė stiprią graikų ir finikiečių įtaką.

## Iberų kalba

Iberų kalba, kaip ir kitos Senovės Ispanijos kalbos, išnyko I–II a., kai jas pakeitė lotynų kalba. Iberų kalba tikriausiai buvo izoliuota. Manoma, kad ji nepriklausė indoeuropiečių kalboms (nors 1978 m. studija parodė panašumus su italikų kalbomis.) Nors mėginta rasti ryšių su daugybe kalbų, trūksta įrodymų. Ginčytinas ryšys net su baskų kalba.

## Išnašos
Armijos policija (Portugalija)

**Armijos policija** (, taip pat ) – Portugalijos armijos karo policija. Ji priskirta kavalerijai. Armijos policijos pajėgų organizavimas ir apmokymas priskirtas 2-ajam lanserių pulkui (). 1953-1976 m. ji buvo vadinta  'karo policija'.

Karo policininkai dėvi juodas beretes. 

Armijos policijos daliniai:
* Armijos bendrosios paramos pajėgų armijos policijos eskadronas. 
* Mechanizuotosios brigados armijos policijos būrys;
* Greitojo reagavimo brigados armijos policijos būrys;
* Intervencijos brigados armijos policijos būrys;
* Azorų karinės zonos armijos policijos būrys;
* Madeiros karinės zonos armijos policijos būrys; 
* Karinio kalėjimo armijos policijos būrys;
* Kavalerijos mokyklos armijos policijos būrys.


Image:Yamaha TDM 900 Army Police.jpg|Armijos policijos motociklas *Yamaha TDM 900* (iš 2-ojo lanserių pulko).
Image:Portuguese Army Police Car.jpg|Armijos policijos *Volkswagen Golf*
Zambijos kvača

**Zambijos kvača** – Zambijos valiuta. ISO 4217 kodas – ZMK. Kvača padalinta į 100 ngvi (*ngwee*).

Valiutos pavadinimas *kwacha* bembų kalba reiškia „aušra“, o *ngwee* čevų kalba reiškia „šviesus“.

Zambijos kvača įvesta 1968 m., kuomet pakeitė Zambijos svarą santykiu 2 kvačos = 1 svaras. Per tą laiką valiuta labai nuvertėjo: 1968 m. kvača buvo lygi 1,2 JAV dolerio, o 2006 m. už 1 dolerį buvo galima įsigyti 4800 kvačų. Dabar ngvi monetos yra pigesnės nei metalas, ant kurių jos nukaldintos, dėl to jos apyvartoje nėra naudojamos, o tėra suvenyras turistams. Mažesnių nominalų banknotai pakeisti monetomis, bei išleisti didesnių nominalų banknotai.
Kenotafas

**Kenotafas** ()  – simbolinis antkapinis paminklas, statomas pagerbti mirusįjį, kurio kapas arba palaidojimo vieta nėra žinoma. Dažnai statomas tuo atveju, jei mirusiojo palaikai yra sunkiai pasiekiamoje vietoje, jei jie negali būti palaidoti tėvynėje, jei mirusysis buvo kremuotas. 

## Istorija
Kenotafai pradėti statyti Senovės Egipte ir Senovės Graikijoje. Šiuo metu kenotafai statomi ne tik kapinėse, bet ir visuomeninėse vietose – aikštėse, parkuose, skveruose, žūties vietose, keliuose. Kenotafai skirstomi pagal žuvusiųjų skaičių į vienetinius, grupinius arba masinius, pagal statinio tipą į laikinus ir nuolatinius, pagal žuvusiųjų užsiėmimą – lakūnams, alpinistams, jūreiviams, astronautams pagerbti. 

## Šaltiniai
Ramučių I pasaulinio karo karių kapinės

**Ramučių I pasaulinio karo karių kapinės** (, ) – kapinės Parko gatvėje, Ramučiuose, Karmėlavos seniūnijoje. Kapinių teritorija išsidėsčiusi dešinėje pusėje  kelio – atkarpoje tarp Kauno ir Karmėlavos.

## Istorija

Kauno rajono savivaldybės administracijos direktorius 2010 m. spalio 25 d. įsakymu  sudarė darbo grupę „Dėl I Pasaulinio karo kapinių Karmėlavos sen.“ Jos nariai paveldosaugininkai surinko istorinę medžiagą, Karmėlavos seniūnas H.Petrusevičius pristatė 1925 m. dokumentus ir patikslino kapinių vietą ortografinėje medžiagoje. Nustatyta, kad kapinės įsiterpusios į privatų žemės sklypą. Abipusiu susitarimu tarp savivaldybės ir sklypo savininko buvo nutarta maždaug 2 arų plote atlikti menkaverčių krūmų pašalinimo, medžių kirtimo ir genėjimo, žemės paviršiaus lyginimo, žolinės dangos suformavimo darbus. Kauno rajono savivaldybės ir visuomeninės organizacijos „Karo paveldo institutas“ rūpesčiu buvo ištirta sklypo teritorija, padaryti būtini kadastriniai matavimai ir jų teisinė registracija.

## Kapinių atidarymas
Karių kapinių teritoriją prie nedidelio miškelio, skiriančio nuo judraus kelio, žymi pastatyti riboženkliai ir informacinės rodyklės. Taip pat suremontuotas paminklas, restauruotas paminklinis akmuo, karių antkapiai, įrengti trinkelių takai.

Karių kapinėse palaidoti 60–70 žuvusių Rusijos kariuomenės 124-osios pėstininkų divizijos 495-ojo Kauno pėstininkų pulko karių, kilusių iš dabartinės Vakarų Lietuvos teritorijos, taip pat 34 žuvę Vokietijos kariai. Tarp palaidotųjų – ir mūšio dėl Kauno tvirtovės aukos. Šios kapinės – vietinės reikšmės istorijos paminklas. Pagrindinis akcentas – išlikęs originalus betoninis trijų kryžių stogastulpis su užrašu „1915 m. ", kuris buvo pastatytas dar 1920 m. Centrinis kryžius yra stačiatikių, dešinėje – liuteronų, kairėje, spėjama, – totorių (anksčiau ant jo yra buvęs pavaizduotas pusmėnulis). Tai liudija, jog čia yra palaidota ne vienos tautybės ir skirtingų tikėjimų žmonių. Ateityje planuojama kapines įtraukti į kuriamą Kauno turistinį karo paveldo objektų maršrutą.

## Šaltiniai

## Nuorodos

*I Pasaulinio karo kapinių atidarymas
*Karių kapinių atidarymas
Perkaistai

**Perkaistai** (, nuo 1911 m. *Roddau-Perkuiken*, nuo 1946 m. rugsėjo 7 d. ***Nachimovas***, ) – gyvenvietė Kaliningrado srities centrinėje dalyje, Polesko rajone, nuo 2008 m. birželio 30 d. Turgenevo kaimo gyvenvietės kaimas.

## Istorija

Sembos žemės kaimo pavadinimas prūsiškos kilmės. 1438 m. minimi *Perkaysten*. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Vėluvos apskrities kaimas. 1947–2008 m. Slavianskojės apylinkės kaimas.

|}

## Gyventojai

## Šaltiniai

## Nuorodos
* Губин А.Б. Топонимика Калининграда. Реки и водоемы // Калининградские архивы. – Калининград, 2007. – Вып. 7. – С. 197–228.
* Населенные пункты Калининградской области: краткий спр. / Ред. В.П. Ассоров, В.В. Гаврилова, Н.Е. Макаренко, Э.М. Медведева, Н.Н. Семушина. – Калининград: Калинингр. кн. изд-во, 1976.
* Населенные пункты Калининградской области и их прежние названия = Ortsnamenverzeichnis Gebiet Kaliningrad (nordliches Ostpreussen) / Сост. Е. Вебер. – Калининград: Нахтигаль, 1993.
Imperatorius Liudvikas III

**Liudvikas III** (880 m. – 928 m. birželio 28 d. Arles) – Frankų imperatorius (901–905), Provanso (890–928) ir Italijos (900–905) karalius.

## Biografija

Provanso karaliaus Boso sūnus. Italijos karaliumi tapo pakviestas dalies Italijos diduomenės, dėl titulo kovojo su kitų išrinktu karaliumi Berengaru I. 905 m. Berengaras I prie Veronos paėmė Liudviką į nelaisvę, apakino ir ištrėmė į Provansą, kur Liudvikas gyveno iki mirties. Liudviko nesėkmės nutraukė Karolingų dinastijos pastangas atkurti valdžią Italijoje.

## Šaltiniai
Liudvikas VII Jaunesnysis

**Liudvikas VII Jaunesnysis** (1120 m. – 1180 m. rugsėjo 18 d. Paryžius) – Prancūzijos karalius (1137–1180).

## Biografija

Kilęs iš Kapetingų dinastijos. Karaliaus Liudviko VI antrasis sūnus. 

## Valdymas

Tapo įpėdiniu 1131 m. mirus vyr. broliui Pilypui. 1137 m. vedė Akvitanijos kunigaikštytę Eleonorą Akvitanietę. Stiprino karaliaus valdžią remdamasis nekilmingais ministerialais. 1147–1149 m. su Vokietijos karaliumi Konradu III vadovavo antrajam kryžiaus žygiui. Grįžęs 1152 m. išsiskyrė su Eleonora Akvitaniete, kuri tais pačiais metais ištekėjo už Anžu grafo Henriko (nuo 1154 m. tapusio Anglijos karaliumi Henriku II), vėliau, iki 1154 m., kovojo su Henriku dėl Akvitanijos. Stokodamas karinės jėgos siekė silpninti Prancūzijos kaimynus politiškai: rėmė Anglijos karaliaus priešininką Kenterberio arkivyskupą Thomą Becketą, linkusius sukilti Henriko II sūnus. Sustiprėjus popiežiaus Aleksandro III ir Šventosios Romos imperijos imperatoriaus Frydricho I Barbarosos nesutarimams parėmė popiežių, kuris 1163–1165 m. gyveno Prancūzijoje.

## Šeima ir vaikai
* 1-ji žmona: (nuo 1137) **Eleonora Akvitanietė** (1122–1204), Akvitanijos hercogė, Akvitanijos ir Aenoro de Šatelro hercogo Gaiomo X duktė. Turėjo 2 dukterys:
*# Marija Prancūzė (1145 – 1198 kovo 11); vyras: (nuo 1164) Šampanijos ir Trua grafas Henrikas I, Šampanijos ir Trua grafas. 1190–1197 metais buvo Šapanijos grafystės regentė.
*# Alisa Prancūzė (1151–1195); vyras: Blua grafas Tibo de Blua.

* 2-ji žmona: (nuo 1154) Prancūzijos karalienė **Konstancija Kastilietė**]] (apie 1140–1160), Kastilijos karaliaus Alfonso VII ir Berengelos Barselonės duktė. Turėjo 2 dukteris:
*# Margarita Prancūzė (1158–1197);
*#: 1-mas vyras: (nuo 1172) Normandijos hercogas Henrikas I Jaunesnysis (1155–1183);
*#: 2-ras vyras: (nuo 1186) Vengrijos karalius Bela III (apie 1148–1196).
*# Adelė Prancūzė (1160–1218/1221), Vekseno grafaitė; vyras: (nuo 1195) de Pontje grafas Giljomas IV Talva.

* 3-ij žmona: (nuo 1160) **Adelė Šampanė** (apie 1140–1206), Šampanijos grafo Tibo II Didžiojo ir Matildos Karintės duktė. Turėjo sūnų ir dukterį:
*# Pilypas II Augustas (1165–1223), Prancūzijos karalius.
*# Ana Prancūzė (1171–1240), Bizantijos imperatorė;
::: 1-mas vyras: (nuo 1180) Aleksejus II Komninas (1169–1183), Bizantijos imperatorius;
::: 2-ras vyras: (nuo 1183) Andronikas I Komninas (1120–1185), Bizantijos imperatorius;
::: 3-ias vyras: (nuo apie 1204) Teodoras Vrana.

## Šaltiniai

## Nuorodos

|-

|-
Gvardeisko miesto gyvenvietė

**Gvardeisko miesto gyvenvietė** () – miesto gyvenvietė Rusijos Federacijos anklavo Kaliningrado srities Gvardeisko municipaliniame rajone, Deimenos kairiajame krante. Centras – Gvardeiskas. 2011 m. buvo 13 232 gyventojai.

## Istorija
Įsteigta vykdant municipalinę reformą 2005 m. gruodžio 15 d. Ribojasi šiaurėje su Slavinsko, rytuose su Zorino, pietryčiuose su Znamensko ir pietvakariuose su Ozerkų kaimo gyvenvietėmis.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką.

Kaliningrado srities įstatymu  Gvardeisko miesto gyvenvietę sudaro:    
* Gvardeiskas, miestas,
* Prigorodnojė, gyvenvietė.

## Šaltiniai
Buldozeris

**Buldozeris** – sunkioji savaeigė statybos mašina birioms medžiagoms stumdyti. Buldozeris paprastai būna sudarytas iš vikšrinio arba ratinio traktoriaus ar vilkiko ir jo priekyje pritvirtino verstuvo. Buldozerio verstuvas skirtas pjauti ir stumdyti gruntą. Verstuvai gali būti pasukami ir nepasukami. Kai kurie buldozeriai gali turėti papildomą prietaisą – purentuvą. Buldozeriu pilami pylimai, užpilamos duobės, grioviai, valomas sniegas, lyginamas gruntas, stumdomos birios medžiagos.

## Istorija
Terminas „buldozeris“ atsirado XIX a. ir juo buvo apibūdinama bet kokia jėga, galinti pastumti didelę masę. Pirmasis buldozeris buvo išrastas 1923 m. JAV, Kanzaso valstijoje ir plačiai paplito Tarpukario metu. Didžiausi buldozerių gamintojai pasaulyje – Komatsu, Caterpillar kompanijos.

## Šaltiniai
Znamensko kaimo gyvenvietė

**Znamensko kaimo gyvenvietė** () – kaimo gyvenvietė Rusijos Federacijos anklavo Kaliningrado srities Gvardeisko rajone. Centras – Vėluva. 2011 m. 5 925 gyventojai.

## Istorija
Įsteigta vykdant municipalinę reformą 2008 m. birželio 30 d. Ribojasi šiaurėje su Gvardeisko miesto ir Zorino kaimo gyvenvietėmis, rytuose su Černiachovsko rajono Kamenskojės kaimo gyvenviete, pietuose su Pravdinsko rajono Mozyrio kaimo ir Pravdinsko miesto gyvenvietėmis, vakaruose su Ozerkų kaimo gyvenviete.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką.

Kaliningrado srities įstatymu Znamensko kaimo gyvenvietę sudaro:    
* Vėluva, gyvenvietė,
* Petragirė, gyvenvietė,
* Gordojė, gyvenvietė,
* Jagodnojė, gyvenvietė,
* Jelniakai, gyvenvietė,
* Rečnojė, gyvenvietė,
* Rovnojė, gyvenvietė,
* Ručjai, gyvenvietė,
* Suchodoljė, gyvenvietė,
* Telmanovas, gyvenvietė.

## Šaltiniai
Zorino kaimo gyvenvietė

**Zorino kaimo gyvenvietė** () – kaimo gyvenvietė Rusijos Federacijos anklavo Kaliningrado srities Gvardeisko rajone. Administracinis centras – Talpakai, taryba dirba Zorine. 2011 m. 5 925 gyventojai.

## Istorija
Įsteigta vykdant municipalinę reformą 2005 m. sujungus Zorino ir Kuibyševskojės apylinkes. Ribojasi šiaurėje su Polesko rajono Saranskojės kaimo gyvenviete, rytuose su Černiachovsko rajono Kamenskojės kaimo gyvenviete, pietuose su Znamensko kaimo gyvenviete, vakaruose su Gvardeisko miesto ir Slavinsko kaimo gyvenvietėmis.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką.

Kaliningrado srities įstatymu Zorino kaimo gyvenvietę sudaro:    
* Zorinas, gyvenvietė,
* Bolšijė Gorkos, gyvenvietė,
* Dalnėjė, gyvenvietė,
* Detskojė, gyvenvietė,
* Divnojė, gyvenvietė,
* Istrovka, gyvenvietė,
* Jeršovas, gyvenvietė,
* Krasnyj Jaras, gyvenvietė,
* Kuibyševskojė, gyvenvietė,
* Livnai, gyvenvietė,
* Luninas, gyvenvietė,
* Olchovka, gyvenvietė,
* Prudnojė, gyvenvietė,
* Ratnojė, gyvenvietė,
* Soldatovas, gyvenvietė,
* Talpakai, gyvenvietė.

## Šaltiniai
Slavinsko kaimo gyvenvietė

**Slavinsko kaimo gyvenvietė** () – kaimo gyvenvietė Rusijos Federacijos anklavo Kaliningrado srities Gvardeisko rajone. Centras – Slavinskas. 2011 m. 3 473 gyventojai.

## Istorija
Įsteigta vykdant municipalinę reformą 2008 m. birželio 30 d. Ribojasi šiaurėje su Gurjevsko rajono Dobrino kaimo gyvenviete, Polesko rajono Turgenevo kaimo gyvenviete, rytuose su Saranskojės ir Zorino kaimo gyvenvietėmis, pietuose su Gvardeisko miesto ir Ozerkų kaimo gyvenvietėmis, vakaruose su Gurjevsko rajono Nizovjės kaimo gyvenviete.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką.

Kaliningrado srities įstatymu Slavinsko kaimo gyvenvietę sudaro:    
* Slavinskas, gyvenvietė,
* Belovas, gyvenvietė,
* Borskojė, gyvenvietė,
* Demidovas, gyvenvietė,
* Cholmai, gyvenvietė,
* Jablonovka, gyvenvietė,
* Jarkai, gyvenvietė,
* Jasenskojė, gyvenvietė,
* Kalinkovas, gyvenvietė,
* Kruglovka, gyvenvietė,
* Kurganas, gyvenvietė,
* Lozovojė, gyvenvietė,
* Malinovka, gyvenvietė,
* Osinovka, gyvenvietė,
* Podubnojė, gyvenvietė,
* Roščinas, gyvenvietė,
* Sokolnikai, gyvenvietė,
* Velikolukskojė, gyvenvietė,
* Zabarjė, gyvenvietė,
* Zvenjevojė, gyvenvietė.

## Šaltiniai
Google+

**Google+** – socialinis tinklas, kurį valdė „Google“, ir kuris veikė nuo 2011 birželio iki 2019 m. balandžio mėn.

Šiame socialiniame tinkle buvo virš 500 mln. aktyvių vartotojų. 2018 m. savo tinklaraščio įraše „Google“ pripažino, kad socialinio tinklo projektas buvo nesėkmingas – vartotojų naudojimasis šiuo tinklu ir įsitraukimas buvo labai mažas, o 90 procentų prisijungimų prie šio tinklo baigdavosi greičiau nei po 5 sekundžių.

## Šaltiniai

## Nuorodos
* Google+
Ozerkų kaimo gyvenvietė

**Ozerkų kaimo gyvenvietė** () – kaimo gyvenvietė Rusijos Federacijos anklavo Kaliningrado srities Gvardeisko rajone. Centras – Ozerkai. 2011 m. 5 020 gyventojų.

## Istorija
Įsteigta vykdant municipalinę reformą 2005 m. Ribojasi šiaurėje su Gurjevsko rajono Nizovjės kaimo gyvenviete, Gvardeisko rajono Slavinsko kaimo ir Gvardeisko miesto gyvenvietėmis, rytuose su Znamensko kaimo gyvenviete, pietuose su Pravdinsko rajono Pravdinsko miesto gyvenviete, vakaruose su Bagrationovsko rajono Gvardeiskojės kaimo gyvenviete.

Gyvenvietės taryba renkama 5 metams, ją sudaro 10 deputatų, kurie iš savo tarpo renka tarybos pirmininką.

Kaliningrado srities įstatymu Ozerkų kaimo gyvenvietę sudaro:    
* Ozerkai, gyvenvietė,
* Beriozovka, gyvenvietė,
* Gribkai, gyvenvietė,
* Komsomolskas, gyvenvietė,
* Krasnyj Boras, gyvenvietė,
* Ozernojė, gyvenvietė,
* Ostrovskojė, gyvenvietė,
* Prudai, gyvenvietė,
* Semionovas, gyvenvietė,
* Suvorovas, gyvenvietė,
* Tumanovka, gyvenvietė,
* Vesiolas, gyvenvietė,
* Višniovojė, gyvenvietė,
* Zarečjė, gyvenvietė.

## Šaltiniai
Mufulira

**Mufulira** () – miestas Zambijoje, Vario Juostos provincijoje, 16 km nuo Kongo DR sienos. Keliai į Kitvę, Ndolą, Kasamą. Yra geležinkelio atšaka.

Greta miesto yra Mufuliros vario telkinys, eksploatuojamas nuo 1933 m. Rūdos koncentracija – 3,08 %. 2007 m. buvo išgauta 300 tūkst. tonų rūdos.

Mufulira yra šalies futbolo sostinė. Čia rungtyniauja vienas sėkmingiausių šalies klubų „Mufulira Wanderers“. Mufuliroje gimė Zambijos futbolo žvaigždė Kalusha Bwalya, žymus Velso futbolininkas Robert Earnshaw bei šalies prezidentas Levy Mwanawasa.

## Sportas
* Mufulira Wanderers FC – futbolo klubas. Superlygos dalyviai, daugkartiniai šalies čempionai.

## Šaltiniai
Luanšija

**Luanšija** () – miestas Zambijoje, Vario Juostos provincijoje, 42 km į pietryčius nuo Kitvės. Yra geležinkelio atšaka. Vario gavybos ir lydymo centras.

## Istorija

Miestas įkurtas XX a. pradžioje apylinkėse atsitiktinai atradus vario ir vėliau pradėjus jo gavybą (bendrovė „Roan Antelope Copper Mines Ltd“). 

XX a. pabaigoje gavybos mastai gerokai krito.

## Sportas
* Roan United – futbolo klubas, Superlygos dalyvis, 1962 m. tapo šalies čempionais.
:: Namų rungtynes žaidžia Kafubu stadione (), talpinančiame 8 000 tūkst. žiūrovų.

## Šaltiniai
Normainių dvaras

**Normainių dvaras** – dvaras, buvęs Normainiuose. Šiuo metu išlikusi tik Baro konfederacijos koplytėlė (dab. Normainių II kaime).

## Istorija

Nuo 1784 m. dvaras priklausė Jonui Mikalojui Brunonui, kurio giminė save kildino iš Livonijos. Dvarponių namas buvo medinis, be pamatų, gėrė drėgmę, todėl sunyko XX a. pradžioje. Po Brunonų dvare XIX–XX a. gyveno Jesiukevičiai, Mackevičiai, Keraičiai.

## Koplytėlė

Mena Brunonų laikus. Ant jos išlikęs užrašas „Atnaujinta Prospero vaikaičio barono Brunono 1852“. Koplytėlė yra vėlyvojo baroko stiliaus, statyta XVIII a. II p.

## Šaltiniai

## Nuorodos

* Lietuvos mūrinės koplytėlės
Ndola

**Ndola** () – miestas Zambijoje, 10 km nuo Kongo DR sienos. Vario Juostos provincijos administracinis centras, vienas didžiausių šalies miestų ir svarbiausias pramoninis centras.

Geležinkelių mazgas (svarbi linija į Dar es Salamo uostą), tarptautinis oro uostas, naftotiekis iš Dar es Salamo. Ndola yra varingojo Zambijos regiono centras, apylinkėse gausu vario kasyklų, pradėta klinčių gavyba. Spalvotosios metalurgijos, naftos perdirbimo, chemijos, cemento pramonė. Veikia minerologijos muziejus.

## Istorija

Ndola įkurta 1904 m., po 3 metų miestą pasiekė geležinkelis.

## Sportas
* ZESCO United FC – futbolo klubas. Superlygos dalyviai, daugkartiniai šalies čempionai.
* Buildcon FC – futbolo klubas;
* Forest Rangers FC – futbolo klubas;
* Indeni FC – futbolo klubas; Superlygos dalyviai, šalies čempionai.
* Namų rungtynes žaidžia Levy Mwanawasa vardo stadione (), talpinančiame 44 000 tūkst. žiūrovų.

## Šaltiniai